|  |  |
| --- | --- |
| **MINISTERUL TRANSPORTURILOR**Nr. ................../........................... | **MINISTERUL AFACERILOR INTERNE**Nr. ................../........................... |

**ORDIN**

**pentru modificarea anexei nr. 1 la Ordinul ministrului transporturilor şi** **ministrului afacerilor interne nr. 647/127/2016 privind introducerea restricţiei de circulaţie pentru vehiculele rutiere cu masa totală maximă autorizată mai mare sau egală cu 7,5 tone, altele decât cele destinate exclusiv transportului de persoane, pe drumul naţional DN1 (E60), sectorul Bucureşti-Ploieşti-Braşov**

**Ministrul transporturilor și ministrul afacerilor interne,**

În conformitate cu prevederile art. 44 alin. (2) din Ordonanţa Guvernului nr. [43/1997](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00022929.htm) privind regimul drumurilor, republicată, cu modificările şi completările ulterioare, precum şi al art. VII din Legea nr. [198/2015](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00171732.htm) privind aprobarea Ordonanţei Guvernului nr. [7/2010](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00129032.htm) pentru modificarea şi completarea Ordonanţei Guvernului nr. [43/1997](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00022929.htm) privind regimul drumurilor,

În temeiul art. 5 alin. (4) din Hotărârea Guvernului nr. [21/2015](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00168177.htm) privind organizarea şi funcţionarea Ministerului Transporturilor, cu modificările şi completările ulterioare, precum şi ale art. 7 alin. (5) din Ordonanţa de urgenţă a Guvernului nr. [30/2007](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00102524.htm) privind organizarea şi funcţionarea Ministerului Afacerilor Interne, aprobată cu modificări prin Legea nr. [15/2008](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp722460%5C00109796.htm), cu modificările şi completările ulterioare,

Emit următorul

**ORDIN:**

Art. 1. **–** Anexa nr. 1 la Ordinul ministrului transporturilor şi ministrului afacerilor interne nr. 647/127/2016 privind introducerea restricţiei de circulaţie pentru vehiculele rutiere cu masa totală maximă autorizată mai mare sau egală cu 7,5 tone, altele decât cele destinate exclusiv transportului de persoane, pe drumul naţional DN1 (E60), sectorul Bucureşti-Ploieşti-Braşov, publicat în Monitorul Oficial al României, Partea I, nr. 690 din data de 6 septembrie 2016, se modifică şi se înlocuiește cu anexa care face parte integrantă din prezentul ordin.

Art. 2. **–** Prezentul ordin se publică în Monitorul Oficial al României, Partea I şi intră în vigoare de la data publicării.

|  |  |
| --- | --- |
| **MINISTRUL INTERIMAR AL TRANSPORTURILOR****ROVANA PLUMB** | **MINISTRUL AFACERILOR INTERNE** **CARMEN DANIELA DAN** |